Nafarroako Parlamentuko Mahaiak, 2021eko azaroaren 22an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Carlos Pérez-Nievas López de Goicoechea jaunak aurkeztutako galdera, Nafarroako aurrekontuetan Gares Energia proiektuarendako 550.000 euroko zuzenketa bat gehitzea EH Bildu Nafarroarekin adosteko arrazoiei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko azaroaren 22an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Carlos Pérez-Nievas López de Goicoechea jaunak, Legebiltzarreko Erregelamenduko 190, 191 eta 192. artikuluetan ezarritakoaren babesean, honako galdera hau aurkezten du, Gobernuko lehendakariak ahoz erantzun dezan:

Zure Gobernuak zer arrazoi darabil EH Bildu Nafarroarekin adosteko Nafarroako aurrekontuetan Gares Energia proiektuarendako 550.000 euroko zuzenketa bat gehitzea, horrek Nafarroako gainontzeko toki entitateak diskriminatzen baititu?

Iruñean, 2021eko azaroaren 18an

Foru parlamentaria: Carlos Pérez-Nievas López de Goicoechea